Referat fra beboermøde 22.02.2019 i Svensmarke for beboerne i Ll. Bissinge hhv. Bissinge vedr. SOLs naturbaseprojekt.

Til stede var 35-40 deltagere, herunder fra naturbasearbejdsgruppen Leif S. Iversen, Erik Bûchert, begge fra SOL, Torben Nielsen fra Østmøns Lokalråd samt Jette Stauner fra Vordingborg Kommune og fra SOL i øvrigt Klaus Kirkeberg og Tony I. Nielsen. Endelig var landinspektør Henrik Plenge Jensen tilsagt. Blandt deltagerne i øvrigt var flere ”gengangere” fra tidligere møder.

På bordene var omdelt en dagsorden som flg.:

1. Velkomst og præsentation af arbejdsgruppe og evt. SOL bestyrelsesmedlemmer og evt. fagpersoner samt ordstyrer, Mogens og referent Tony
2. Præsentation af dagsorden for mødets forløb.
3. Historisk rids af vejen fra LUP`ens ”Sti om Stege Nor” til ” Naturbaser ved Stege Nor”.

* Norets oplevelsesmæssige og rekreative potentiale for alle –”os selv” og turister.
* Efter flere ansøgninger om støtte til skitseprojekter, fik vi lovning på kommunal administrativ støtte til udvikling af et egl. Projekt.
* Knytter an til Kommunens strategi og vision 2030, Dark Sky, Camønoen, godkendelsen som biosfæreområde m.m.

1. Valg af lokaliteter til placering af Naturbaser.

* Rundt om hele Noret
* Samarbejde med De Søndre Byers Beboerforening
* Etableret offentlig adgang fra landsiden og mulighed for anlæg af en pontonbro el. lign. med mulighed for sejlads til og fra stedet med småbåde, kano og kajak.
* Alt under forudsætning af nødvendige tilladelser – bl.a. fra Kystdirektoratet.
* Specielt vedr. Bissinge:
* Matrikulære forhold – udredning ved landinspektør Henrik Plenge Jensen
* SOLs forslag – form for anløbsbro, bord/bænkesæt, bålplads, affaldsopsamling

1. Økonomi.

* Projektet har et samlet budget på 1,7 mill. Kr., hvoraf der er afsat et større beløb til projektstyring, formidling af historie, fauna og flora samt skiltning, udarbejdelse af kort og pjecer m.v.
* 1 mill. Kr. fra Nordeas Kystpulje, 200.000 kr. fra Fanefjord Sparekasses Fond og 500.000 kr. fra Vordingborg Kommune + en 10 årig kommunal garanti for medvirken til drift og vedligehold.
* Garanti for kvalitative løsninger vedr. de enkelte elementer på baserne.
* Det samlede projekt skal holdes inden for budgettet, så vi kan ikke garantere at opfylde alle ønsker.

1. Afklarende spørgsmål og tilkendegivelser.
2. Summemøde (med øl/vand) vedr. den enkelte plads` indretning og lokale forhold.
3. Opfølgning på summemøde + konklusioner til det videre arbejde.
4. Lokal medvirken. Ønske om 2-3 lokale, som vil deltage i detajlplanlægningsfasen
5. Tak for fremmøde.

Ordstyreren foreslog indledningsvis, at, når Bestyrelsesformanden Leif (LSI) havde redegjort for dagsordenens punkter 1 til og med 6, skulle alle deltagere, der ikke boede i Ll. Bissinge- hhv. Bissingeområdet forlade mødet, hvilket vandt gehør.

Herefter gav han ordet til *LSI*, der detaljeret redegjorde for de enkelte ovennævnte dagsordenspunkter, idet han under pkt. 4, sidste bullet – Matrikulære forhold overlod ordet til Landinspektør *Henrik Plenge Jensen*, der fremhævede, at vejen ned til det aktuelle areal var offentlig, uanset den ligger på privat ejendom, medens arealet. Hvor den af SOL foreslåede plads var privat og således i givet fald ville kræve de to ejeres samtykke. I givet fald bør det aktuelle areal udmatrikuleres og tinglyses.

Efter *LSIs* færdiggørelse af redegørelsen gik man over til pkt. 6. på dagsordenen.

*En beboer fra Bissinge* spurgte, om nogen i SOLs bestyrelse havde arbejdet i House of Møn?

*LSI* svarede, at det havde *Erik Bûchert (EB*), men ikke længere.

*En deltager fra Ålebæk* spurgte, om man havde taget højde for højvandssituationer

*En deltager* spurgte, om kommunen i givet fald ville tage sig af rydning af sivskoven mhp. søværts adgang til naturbasen.

*LSI* svarede, at man ikke havde været så langt nede i detaljen, men at der ville være penge til dette.

*EB* supplerede med, at man først skulle finde ud af basens placering.

*En beboer fra Bissinge* sagde, at hun egentlig ikke ville tale om det aktuelle areal, da det ikke var hende, der ejede det, men hun fremhævede, at hun holdt meget af Noret og ikke ønskede det belastet af støj og uro. Endvidere sagde hun, at SOL har udpeget i alt 9 lokaliteter for naturbaser, så hvis man fjerne hele sivskoven m.v., hvad skulle der så blive af hejren, hun lige havde set og havørnen. Hun er tidligere Harley – kører og har været medlem af en MC-klub, så hvad nu hvis jeg inviterer Harley – klubben på besøg på den aktuelle naturbase?

*LSI* svarede, at SOL ikke er politimyndighed. Det er der andre instanser, der må tage sig af!

*En beboer*: Handler Bissingeprojektet kun om Bissinge, eller er det om hele Noret. Jeg synes, det er lusk, når i på dettemøde ikke referer til de andre møder, I har haft.

*LSI*: SOL har i mange år arbejdet for, at mange kan få glæde af Noret. De aktuelle arealer har ligeledes i mange år været benyttet af offentligheden.

*En beboer fra Bissinge*: Der er refereret til andre møder. I fortalte bl.a. på Keldbymødet, at i Tøvelde og Svensmarke havde I nedsat arbejdsgrupper.

*LSI*: Det er ikke os, der nedsætter arbejdsgrupper, men beboerne selv.

*En anden beboer fra Bissinge*: Jeg boer ikke selv ned til Noret, men synes, det er mærkeligt, at nogle få skal bestemme på manges vegne.

*LSI*: Vores projekt er baseret på, at vi alle skal kunne benytte Noret.

*En beboer*: Vi er ikke interesseret i at afgive jord til naturbaser, så hvis I havde spurgt de to lodsejere og de havde sagt nej, ville projektet slet ikke blive til noget.

*En beboer*: Er dette projekt ikke kommet forkert i gang. Mener at et lokalråd er borgernes forlængede arm til politikerne. I burde have spurgt borgerne først. Helt ærligt, mener I, at I lever op til jeres vedtægter?

LSI: Vi holder os inden for vedtægterne, men erkender, at processen kunne have været anderledes.

*En deltager fra Tøvelde*: I orden med lukkede møder først, men de bør udmunde i et stort møde.

*En beboer*: Jeg har erfaring fra Sønderjylland. Tror ikke på, som nogen har udtrykt, at der bliver tale om en ”tivolisø”. Fint med koblingen til Biosfæreprojektet m.v.

*Peter (P*) (en af de to aktuelle lodsejere): Er i princippet ikke imod naturbaser, men skuffet over ikke at være orienteret i tide. Og at personer har gået rundt på hans areal uden tilladelse. Har lejet jagten ud og disse jægere ønsker ikke uro ved det udpegede areal ved Noret. Foreslår i stedet at lægge basen lidt oppe i land på hans areal, men forbeholder sig en leje herfor

*LSI*: Beklager dybt den manglende information, der skyldes et internt kommunikationssvigt.

*P*: Og man bliver vel mødt med et ramaskrig, hvis man efter en 10 års kontrakts udløb river f.eks. et shelter ned

*En Beboer fra Bissinge*: Der findes 3 forskellige projektbeskrivelser (læste højt). Heraf fremgår, at det hele ender med en stirute mellem naturbaserne. Hvem ejer projektet, hvis SOL får en ny bestyrelse?

*LSI*: Som nævnt på andre møder har SOL ingen planer om en stiforbindelse! Mht. ejerskab er det SOL, der ejer projektet uanset bestyrelse. Og så håber vi på, at beboerne omkring den enkelte naturbase vil bidrage til at holde opsyn og føle ”ejerskab” for denne.

*En deltager fra Ålebæk*: I tænker ikke på, at Noret er et Natura 2000 område. Og glemmer I som bestyrelse er både juridisk og økonomisk ansvarlig. Opdater jeres hjemmeside.

*Poul E*.: Havde registreret, at borgmester *Michael Smed (MS)* var til stede og sagde, at han for 10 dage siden havde sendt et brev med spørgsmål til borgmesteren og spurgte, om han kunne forvente et svar.

*MS:* Jeg er her ikke som borgmester i aften, men som inviteret beboer i det aktuelle område. Men du skal nok få svar!

Med reference til ordstyrerens indledende bemærkninger forlod alle ikke-beboere i Ll. Bissinge – hhv. Bissingeområdet, herunder SOLs bestyrelsesmedlemmer, mødet. Og SOL forventer herefter et resultat fra mødets videre forløb.

TIN

**Referat af sidste time i forbindelse med beboermøde vedr. Naturbase ved Mathildevej, Bissinge den 22.februar 2019 hos StaySail, Søndersognsvej 96, Svensmarke**

**Timen blev afviklet med deltagelse af beboere i Bissinge og Ll. Bissinge. Alle andre tidligere mødedeltagere havde efter aftale forladt lokalet.**

**Vi havde i princippet ikke behøvet at holde denne del af møde, da vi i tidligere havde fået en orientering af landmåleren Henrik ? vedrørende forholdene omkring den påtænkte naturbase ved Mathildevej i Bissinge. Her fik vi at vide, at det kun var adgangsvejen og ikke selve pladsen der var offentlig tilgængelig. 2 lodsejere havde skel til til hver side af den offentlige vej og dermed var selve pladsen hvor den påtænkte Naturbase skulle ligge ikke offentlig tilgængelig. og lodsejerne meldte ud på mødet, at de ikke var instillet på at give tilladelse til en naturbase.**

**Så var det jo afgjort, da en af forudsætninger til naturbasen i følge projektet og beboerforeningen var, at både adgangsveje og pladser skal være ejet af kommunen og være offentlig tilgængelig.**

**Når vi alligevel holdt det "lukkede" møde skyldes det at flere deltagere godt ville fortsætte debatten for at uddybe deres meninger og holdninger, medens andre godt ville debattere alternative muligheder.**

**Selv om flere af deltagerne, som udgangspunkt ikke ville have Sol`s naturbaseprojekt, var der en positiv debat om, hvilke alternative der kunne være til udvikling af Stege Nor. f.eks. med begrænset bådtrafik og naturforstyrende adfærd.**

**Mødet sluttede med en opfordring til Stege og Omegns lokalråd om at tage Mathildevej i Bissinge ud af naturbaseprojektet på grund af at man ikke kan opfylde projektets betingelser om, at både adgangsveje og naturpladsen skal være offentlig tilgængelig.**

**Ref. Mogens Bengtsson**